**НАРОДНО ЧИТАЛИЩЕ“ОТЕЦ ПАИСИЙ 1927“,ГР.НОВИ ИСКЪР**

**ОТЧЕТ**

**за дейността на НЧ“Отец Паисий 1927“**

**2023 г**

Народните читалища са първите и най-стари структури на гражданското обществно в България. Основната роля на НЧ“ Отец Паисий 1927“ е да осъществява културен живот и да приобщава жителите на кв. Гниляне и децата и възрастните към постиженията на изкуството и културата. Да работи за запазване на традициите и обичаите и да утвърждава националното самосъзнание. Да организира и участва в инициативи: фестивали, събори, тържества и други не само на териториата на квартала , а и на регионално , национално и международно ниво.

Най-традиционната дейност на читалището в миналото и днес се олицетворява от читалищната библиотека. Тя е духовен и информационен център, заемащ водещо място в дейността на читалището.

Нашата читалищната библиотека разполага със 7727 тома литература. За изминалата година са раздадени 962 библиотечни единици Регистрирани са 64 читатели. Закупени са 24 нови книги, художествена литература. Направени са 6 библиографски справки

Освен раздаване на книги и привличане на читатели библиотечната дейност се изразява и в провеждане и културно масова дейност: витрини с книги по повод бележите дати и годишнини проведохме и няколко мероприятия, а именно запознаване на първокласниците читалищната библиотека „ В света на книгите“, маратон за бързо и изразително четене на непознат текст и четене на приказки с най- малките.

Читалището проведе през изтеклия период следните мероприятия: „Сурва“, кукерски празник, 2 фотоизложби посветени на 175 години от рождението на Христо Ботев и 145 години от Освобождението, Деня на родилната помощ, Ден на самодееца. През месец февруари отвори врати работилницата за изработване на мартеници , а на 1 март по традиция отбелязахме Празника на мартеничката с посещения на баба Марта и раздаване на мартенички в детската градина,училището,

кварталните магазини и срещи с жители на квартала по улиците около читалището, като голяма част от мартеничките ни бяха дарени от районната администрация,направихме и изложба от мартеници във фоайето на читалището. Съвместно с училището организирахме и проведохме „Прошки е...... ,като пресъздадохме и обичая „хамкане“ с халва и яйце и се почерпхме с вкусна баница .На „Лазаровден“ отново лазарките изпълниха с песните си дворовете на гнилянци. На Велики четвъртък пък се събрахме да боядисваме яйца, а най -добрите бяха отличени с награди. „Танц и хумор“ нарекохме срещата с габровския хореограф Геньо Генев, който е първят главен художествен ръководител на ДФА“ Габровче“. Освен известен хореограф той е и автор вече на няколко книги с хумор, затова съчетахме двете му дейности в един празник. Господин Генев постави на нашия танцов състав танца“Веселие“, който вече три години се играе на наша и световна сцена от нашите възпитаници. Събора на квартал Гниляне -“Спасовден“ отбелязахме с народно веселие на площада пред читалището. И тази година не пропуснахме празника на кв. Изгрев- „Кръстовден“, отбелязахме Деня на музиката и Деня на народните будители. По повод 90 годишния юбилей на Евтим Евтимов проведохме среща с учениците от 9 и 10 клас на местното училище и четохме любовна лирика.Направихме изложба от детски рисунки по повод Деня на християнското семейство. Коледарите останаха верни на поставената традиция и отново коледуваха и донесоха радост в домовете ни. Годината приключихме с коледен концерт, организиран и проведен съвестно със 172 ОбУ“Христо Ботев“ в квартала.

Към читалището работи танцов състав“Младост“ в три възрастови групи деца от 5-9години,10- 15 години и младежи от 16-32 години. Негов дългогодишен ръководинтел е Дарина Владимирова. Танцовият състав взе участие в съборите в кв. Гниляне, Кумарица и кв. Изгрев,Деня на шопския хумор в Чепинци , фолклорен фестивал гр. Хисаря, Х фолклорен събор „Изворен глас“, с. Смилян, коледен концерт, а на международна сцена в Чанаккале- Турция за празника на детето.

Финансирането на читалището е на субсидирана бройка. За 2023 г е 14497.00 лв.

Съхраняването на сградите и изпълнението на всички указания на инспекцията по труда и за пожарна безопасност бяха ежедневна грижа

Читалището е магическо място, където хората могат свободно да общуват с различни изкуства и да се занимават с творчество. Тук всеки може да намери път за изява и да реализира онази част от себе си, която е останала в сянка поради обстоятелствата на живота.Нека да продължим да го съхраняваме с достойнство. Благодаря и на всички участници-самодейци и колеги, които със своя неуморен труд, творческо вдъхновение и майсторство през изминалата 2023 г. достойно защитиха името на читалището .

**НАДЯ** **БАРБОЛОВА**

*Председател*

**ПРОГРАМА**

**за дейността на НЧ“Отец Паисий 1927“ за 2024 г.**

Програмата за развитие на НЧ“ Отец Паисии 1927“ за 2024 г е съобразена с изискванията на чл. 26 от Закона на народните читалища. Целтта й е да утвърждава читалището като реализираща и запазваща културната си идентичност институция, продължавйки партньорството си с р-н“Нови Искър“, църквата, училището, клуба на инвалида, клуба на пенсионера и обществеността в квартала.

Основната дейност на читалището е библиотечната и целта й е :

- набиране повече нови читатели,

- раздаване на книги,

- набавяне на нова литература,

- продлжаване работата с Клуба „ Приятели на книгата“.

Друга дейност е художествено-творческата . Наша грижа е развитието на любителското творчество , опазването и съхраняването на традициите и обичаите . ТС“Младост“, които функционера повече от 50 години в три възрастови групи, да участва в районни, градски, квартални, национални и международни празници и фестивали, да показва красотата на българските танци и националните костюми.

Следват мероприятията и изявите, които предлага читалището по месеци

МЕРОПРИЯТИЯ

М. ЯНУАРИ

1. Витрина , посветена на Христо ботев по повод 176 год от рождението му.

2. Отпразнуване деня на родилнта помощ

М.ФЕВРУАРИ

1. „Неуловимият “- 151 години от обесването на Васил Левски

М.МАРТ

1. Ден на самодееца

2. Изложба на мартеници

3.145 години от Освобождението на България

4. Ден на жената

5. Прошка е.....

М.АПРИЛ

1. Лазаруване“ -

2. Международен ден на книгата

М.МАЙ

1. Боядисване на яйца на Велики четвъртък с ученици от местното училище

2. Посещение на храма“Възнесение Господене“ на разпети петък

3. Да сведем глава пред делото на светите равноапостоли Кирил и Методий

4. Маратон по четене

М.ЮНИ

1.Отбелязване Деня на детето

2. Ден на Ботев

3.Празник на кв. Гниляне“ Спасовден“

М.СЕПТЕМВРИ

1.Витрини по повод Съединението и Деня на независимостта на България

2.“Кръстовден“, празник на кв.Изгрев

М.ОКТОМВРИ

1.Празник на музиката

2.Четене на приказки с децата от началните класове в училището

М.НОЕМВРИ

1.Ден на народните будители

2.Ден на християнското семейство

М.ДЕКЕМВРИ

1.Коледни тържества

Две са големите мероприятие на читалището за

2024 година-„Спасовден- празник на квартал Гниляне и „Кръстовден“,празник на кв.Изгрев

Ще продължаваме да развиваме и временните дейности

1.Работилница за изработване на сувенири и мартеници

2.Лазарски групи

**НАДЯ БАРБОЛОВА**

*Председател на НЧ“О.Паисий 1927“*